wickkiey/tamil-wikipedia-markdown huggingface dataset:
# தண்டாங்கோரை



**தண்டாங்கோரை** (*Thandangorai*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் தஞ்சாவூர் வட்டத்தில் உள்ள கிராமம் ஆகும்.  

## மக்கள் தொகை விவரம்
2011ஆம் ஆண்டு மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1008 ஆகும். இதில் 491 ஆண்களும், 517 பெண்களும் அடங்குவர். ஆண் பெண் பாலின விகிதமானது 842 ஆகவும், கல்வியறிவு விகிதம் 85.38 விழுக்காாகவும் உள்ளது.
# கிளைப்பனை



**கிளைப்பனை** (*Hyphaene thebaica*) என்பது உண்ணக்கூடிய சற்று நீண்ட உருண்டையான பழங்களைக் கொண்ட ஒரு வகை பனை மரமாகும். இது ஒரு அலங்காரத் தாவரமாகவும் பயன்படுத்தபடுகிறது. இது அரேபிய தீபகற்பத்தையும் ஆப்பிரிக்காவின் வடக்குப் பகுதி மற்றும் மேற்குப் பகுதியையும் பூர்வீகமாக கொண்டது. இது பரவலாக நிலத்தடி நீர் இருக்கும் இடங்களில் பரவி வளர்ந்துள்ளது.  

## மரத்தின் அமைப்பு
இம்மரம் 10 முதல் 30 அடி உயரமும், ஒரு அடி விட்டமும் உடையது. கிளைகள் இரண்டு இரண்டாகவே பிரிந்து செல்லும் பனைக் குடும்பத்தில் கிளை விட்டு வளரக்கூடியது.  

## இலை அமைவு
இந்த இனம் மட்டுமே. கிளையின் உச்சியில் இலைகள் 20 முதல் 30 உள்ளது. ஆண் பூக்கொத்து, பெண் பூக்கொத்து தனித்தனியாக 4 அடி நீளம் உடையது. இதில் ஆரஞ்சு நிறத்தில் பழங்கள் வருகின்றன.  

## பயன்கள்
இது இஞ்சி மற்றும் ரொட்டி போன்ற நிறமும், வாசனையும், சுவையும் உடையது. மேலும் இவற்றை சாப்பிடலாம்.  

## காணப்படும் பகுதிகள்
இம்மரங்கள் முதலில் நைல்நதி ஓரத்தில்தான் காணப்பட்டது. இதன் வித்தியாசமான அமைப்பின் காரணமாக பல நாடுகளில் இது அழகுக்காக நடப்பட்டு வருகிறது.  

=
# மகத் சத்தியாகிரகம்

**மகத் சத்தியாகிரகம்** (*Mahad Satyagraha*) டாக்டர் பி. ஆர். அம்பேத்கரால் 1927 ஆம் ஆண்டு மார்ச் 20 ஆம் தேதி நடத்தப்பட்டதாகும். இது இந்தியாவின் பம்பாய் மாகாணம் (தற்போதைய மகாராட்டிரம்), ராய்காட் மாவட்டத்தில் மகத் என்னும் நகரில் அமைந்துள்ள பொதுக்குளத்தில் தீண்டத்தகாதோர் என்று சொல்லபட்ட தலித்மக்கள் நீர் எடுக்க அனுமதி மறுக்கப்பட்டதை எதிர்த்து நடத்தப்பட்டப் போராட்டமாகும். இந்நாள் (மார்ச் 20) இந்தியாவின் சமூக மேம்பாட்டு நாள் என அனுசரிக்கப்படுகிறது.  

## பின்புலம்

இந்திய சாதிய அமைப்பில் தீண்டத்தகாதோர் என்று சொல்லபட்ட தலித்துகள் இந்துக்களின் சாதிக்கட்டமைப்பிலிருந்து விலக்கி வைக்கப்பட்டுள்ளனர். இவர்களுக்கு சாதி இந்துக்கள் பயன்படுத்தும் குடிநீர் குளங்கள், கிணறுகள் மற்றும் சாலைநிறுவப்பட்டுகளைப் பயன்படுத்த அனுமதி மறுக்கப்பட்டது. 1923 ஆகத்து மாதத்தில் பம்பாய் சட்டமன்றம், ஒடுக்கப்பட்ட மக்கள் அனைவரும், அரசால் நிறுவப்பட்டு இயங்கிவரும் அனைத்து இடங்களையும் பயன்படுத்திக்கொள்ள அனுமதி வழங்கி சட்டமியற்றியது. 1924 ஆம் ஆண்டு சனவரியில் மகத் நகராட்சியும் இதுபோன்ற தீர்மானத்தை நிறைவேற்றியது. ஆனால் சாதி இந்துக்களின் எதிர்ப்பால் தீர்மானம் தோல்வியடைந்தது  

## சத்தியாகிரகம்
அம்பேத்கர், தீண்டத்தகாதோரும் பொது இடங்களைப் பயன்படுத்த சத்தியாகிரகம் நடத்த முடிவு செய்தார். அவரது பகிசுகரத் கிதகரனி சபா 1927 மார்ச்சு 19, 20 தேதிகளில் பம்பாய் மகத் நகரில் ஆயிரக்கணக்கான தீண்டத்தகாதோர் பங்குபெறும் மாநாட்டை ஏற்பாடு செய்தது. மாநாட்டின் முடிவில், நகரின் முக்கிய குளமான சவுகார் குளத்தை நோக்கி அம்பேத்கர் தலைமையில் பேரணியாகச் சென்று, குளத்தில் இறங்கி நீர் அள்ளிப் பருகினர். அதற்குள் அம்பேத்கரும் தீண்டத்தகாதோரும் நகரின் முக்கிய இந்துக் கோவிலுக்குள் நுழையப் போகிறார்கள் என்ற வதந்தி பரவி, சாதி இந்துக்கள் திரண்டு வந்து தீண்டத்தகாதோர் குளத்தை தீட்டுப்படுத்திவிட்டதாக கூறி வாதிட்டுப் பரிகார பூசை செய்தனர்.  

டாக்டர் அம்பேத்கர் மகத் நகரில் திசம்பர் 26, 27 தேதிகளில் மீண்டும் ஒரு மாநாட்டைக் கூட்டினார்.ஆனால் சாதி இந்துக்கள் மகத் குளம் தனியார் சொத்து என்றும் அதனால் சத்தியாகிரகம் நடத்துவது சட்டமீறல் எனவும் நீதிமன்றத்தில் வழக்குத் தொடர்ந்தனர்.1927 திசம்பர் 26 ந்தேதி அம்பேத்கர், இந்துக்களின் புனித சட்ட நூலான மனுசு மிருதியை தீயிட்டு எரித்து தம் எதிர்ப்பை வெளிப்படுத்தினார். 1937 திசம்பரில் பம்பாய் உயர்நீதிமன்றம் மகத் குளத்தை தீண்டத்தகாதோர்ப் பயன்படுத்த உரிமை வழங்கி ஆணையிட்டது.
# லாங்வர்தி பேராசிரியர்

**லாங்வர்தி பேராசிரியர்** (*Langworthy Professor*) என்பது இங்கிலாந்தின் மான்செஸ்டர் பல்கலைக்கழகத்தின் இயற்பியல், வானியல் பள்ளியில் உள்ள உயர்ந்த இருக்கை ஆகும்.  

1874 ஆம் ஆண்டில் எட்வர்டு ரைலி லாங்வர்தி செய்முறை இயற்பியல் பேராசிரியராக பணிபுரிந்ததன் மூலம் கிடைத்த £ 10,000 சொத்தின் மூலம் இந்த இருக்கை நிறுவப்பட்டது. இது முதலில் ஓவென்ஸ் கல்லூரியில் துவங்கப்பட்டு, 1903/04 முதல் 2004 வரை மான்செஸ்டர் விக்டோரியா பல்கலைக்கழகத்தில் இருந்து, தற்போது மான்செஸ்டர் பல்கலைக்கழகத்தில் இயங்கிவருகிறது.  

இந்த இருக்கையை வைத்திருந்தவர்களில் நோபல் பரிசு பெற்றவர்களான, எர்ணஸ்ட் ரதர்ஃபோர்டு (1907-19), வில்லியம் லாரன்ஸ் பிராக் (1919-37), பேட்ரிக் பிளாக்கெட் (1937-1953), ஆந்தரே கெய்ம் (2007-2013), கான்ஸ்டன்டின் நொவசியேலொவ் (2013-) ஆகியோரும் அடங்குவர். ஏனையோர் ஆண்ட்ரூ லைன் (? -2007), பிரையன் ப்ளவர்ஸ், ஆர்தர் சூஸ்டர் (1888-1907), சாமுவேல் டெவன்சு. தற்போது வைத்திருப்பவர் கான்ஸ்டன்டின் நொவசியேலொவ் (2013-) ஆவார்.
# தமிழ் நேசன் (மலேசிய இதழ்)


**தமிழ் நேசன்** (*Tamil Nesan*) என்பது மலேசியாவில் இருந்து வெளிவந்த ஒரு தமிழ் செய்திப் பத்திரிகை ஆகும். 94 ஆண்டுகளாகச் செயல்பட்டு வந்த இந்த இதழ் பொருளாதாரப் பற்றாக்குறையால் 2019 பிப்ரவரி 1 ஆம் நாள் முதல் தனது வெளியீட்டை நிறுத்திக் கொண்டது.  

## முதல் பதிப்பு
மலேசியாவின் பழமையான செய்தித்தாளான தமிழ்நேசன் 1924 ஆம் ஆண்டு முதல் வெளிவந்தது. தமிழ்நேசனின் முதல் இதழ் 1924 ஆம் ஆண்டு செப்டம்பர் 24 ஆம் நாள் வெளியிடப்பட்டது.  

## செய்திகள்
தமிழ்நேசன் செய்தித்தாள் மலேசியாவில் உள்ள இந்திய வம்சாவளியைச் சார்ந்தவர்களால் வெளியிடப்பட்டது. மலேசியாவில் உள்ள இந்தியர்கள் குறிப்பாக தமிழர்களை இலக்காகக் கொண்டு இது வெளியிடப்பட்டது. தமிழ்நேசன் செய்தித்தாள் பல்வேறு வகையான செய்திகளை வாசகர்களுக்காக வெளியிட்டது. அரசியல், மதம், நாடு, உலகம், கல்வி மற்றும் தமிழ் திரைப்படங்கள் பற்றிய செய்திகள் இவற்றில் உள்ளடங்கும். மலேசியாவில் தோராயமாக தினமும் 20000 பிரதிகளை வெளியிட்டது.
# இமானுவேல் சேகரன் நினைவு நாள்


**இமானுவேல் சேகரன் நினைவு நாள்** (*Immanuvel Sekaran memorial day*) ஆண்டுதோறும் இமானுவேல் சேகரன் இறந்த நாளான செப்டம்பர் மாதம் 11 ஆம் நாள் கொண்டாடப்படுகிறது. இதில் தமிழகத்தின் பல்வேறு அரசியல் கட்சியினரும், பள்ளர் இனத்தினரும் வேறுபல சமுதாய அமைப்பினரும் பங்கேற்கின்றனர். இமானுவேல் சேகரன், இந்திய ராணுவத்தில் பணியாற்றிப் பின்னர் தலித்களின் உரிமைகளுக்காகப் போராடியவராவார். இந்திய தேசிய காங்கிரசின் ஆதரவாளராகவும், அப்போதைய தமிழக முதலமைச்சர் காமராசரின் அன்பைப் பெற்றவராகவும் இருந்தார்.  

## அரசியல் பின்புலம்
இமானுவேல் சேகரன் காங்கிரசு கட்சியில் இணைந்து காமராசரின் ஆதரவு பெற்றவராக இருந்தார். அக்காலகட்டத்தில் தமிழ்நாட்டில் காங்கிரசு கட்சி பள்ளர் மற்றும் நாடார்களின் ஆதரவைப் பெற்றிருந்தது. மறவர் சமுதாயத்தின் ஆதரவை பார்வர்டு பிளாக் கட்சி பெற்றிருந்தது. 1957 இல் நடந்த இடைத்தேர்தலின் போது இராமநாதபுரம் மற்றும் மதுரை மாவட்டங்களின் பல்வேறு இடங்களில் மறவர் சமுதாயத்தினருக்கும், தலித் சமுதாயத்தினருக்குமிடையே மோதல்கள் ஏற்பட்டன. 1957 ஆம் ஆண்டு செப்டம்பர் 11 ந்தேதி இமானுவேல் சேகரன் கொல்லப்பட்டார்.  

## விமர்சனம்
இமானுவேல் சேகரனின் நினைவுநாள் கொண்டாட்டத்தின் போது சாதிகளுக்கிடையேயான மோதல்கள் நிகழ்கின்றன. சில அரசியல் கட்சிகள் வாக்குவங்கி நோக்கிலும் இந்நாளைக் கொண்டாடுகின்றன. ஒவ்வொரு சாதியினரும் தங்கள் சாதியைச் சார்ந்த தலைவரை முன்னிறுத்தி, அவரது பிறந்தநாள், நினைவுநாளைக் கொண்டாடுவதைப் போன்றதே இவ்விழாவும் என்றும் விமர்சிக்கிப்படுகிறது. இந்த நினைவுநாள் கொண்டாடத்தின்போது அசம்பாவிதம் எதுவும் நிகழ்ந்து விடாமலிருக்க தமிழக காவல்துறை பாதுகாப்பு நடவடிக்கைகளை மேற்கொள்கிறது.
# வக்கா


**வக்கா** என்பது ஒரு பறவையினமாகும். இந்தப் பறவைகள் பகல் முழுவதும் மரங்களில் தங்கி, மாலை மயங்கும் வேளையில் தூக்கத்திலிருந்து விழித்து இரை தேட "வக்" "வாக்" என்று கத்திக்கொண்டே போகும். இரவு முழுவதும் இரை பொறுக்கிக் காலையில் முன்அடங்கிய அதே மரங்களுக்குத் திரும்பும், மக்களும் அவை மரங்களில் தங்குவது அதிர்ஷ்டமென்று எண்ணி அவைகளைத் துரத்தமாட்டார்கள். பருவமடைந்த பறவைக்கு உச்சந்தல், பிடரி, முதுகின் மேல்பாகம், தோள்கள் கறுத்த, பச்சை நிறமாகவும், மற்ற மேற்பாகங்களும் கழுத்தின் பக்கங்களும் சாம்பல் நிறமாகவும், அடிப்பக்கங்கள் வெளுப்பான வைக்கோல் நிறமாகவும் இருக்கும். மூன்று வெள்ளை இறகுகள் கொண்டையாக வளரும்.  

உலக முழுவதும் பரவியிருக்கும் ஒரு பறவை. வைக்கோலால் மரங்களில் பெருங்கூடுகள் கட்டி, 3 அல்லது 5 வெளுத்த நீலப்பச்சை முட்டைகளிடும். குஞ்சுகள் பொரித்த பிறகு மாலை மயங்கும் சமயத்தில் தாய் தந்தைப் பறவைகள் காதடைக்கக்கூடிய பெருஞ்சத்தமிடும். ஆர்டியா இனத்தைச் சேர்ந்த நாரை இனமும் "வக்கா" எனப்படுகிறது.
# முகுல் ரோஹடகி


**முகுல் ரோஹடகி** ஒரு நியமிக்கப்பட்ட மூத்த ஆலோசகரும் இந்தியாவின் 14 வது இந்திய அரசுத் தலைமை வழக்குரைஞர் ஆவார். அவர் இந்தியாவின் அட்டர்னி ஜெனரலாக நியமிக்கப்பட்டார். 2014 ஜூன் 19 ஆம் நாளிலிருந்து மூன்று ஆண்டு காலத்திற்கு அப்பதவியிலிருந்தாா். அவர் தற்போது  இந்திய உச்ச நீதிமன்றத்தில் மூத்த வழக்கறிஞராக உள்ளார். அவர் ஏற்கனவே  இந்தியாவின் கூடுதல் அரசுத் தலைமை வழக்குரைஞராக முன்பு பணியாற்றியுள்ளார்.  

முகுல் ரோஹடகி தந்தை வதார் பெஹரி ரோஹடகி ஆவார். இவரது தந்தை, 2002 ஆம் ஆண்டு குஜராத் கலவரத்தில் போது குஜராத் அரசின் சார்பாக உச்ச நீதிமன்றத்தில் வாதிட்டவா். இவர் தில்லி  உயா் நீதிமன்றத்தின் முன்னால் நீதிபதியாகவும் பணிப்புரிந்தாா். அதுமட்டுமல்லாமல் *பெசுடு பேக்கரி* மற்றும் ஜாஹிரா ஷேக் வழக்குகள் உட்பட போலி மோதல், மரண வழக்குகள் போன்ற வழக்குகளுக்கும் பங்கு பெற்றவா்.  

## கல்வி
மும்பையில் உள்ள அரசு சட்டக் கல்லூரியில் சட்டப் படிப்பை முடித்தவா் ரோஹதகி.  

## சொந்த தொழில்
சட்டப்படிப்பில் பட்டம் பெற்ற பிறகு, அவர்யோ கேஷ் குமார் சபர்வாலின் கீழ் பயிற்சி பெற்றார். இவர் பின்னாளில் இந்தியாவின் 36 வது தலைமை நீதிபதி ஆனார். இவருடன் சோ்ந்து  உயர் நீதிமன்றத்தில்  பணிபுரிந்தார். பின்னர் தனது சொந்தமாக தனியாக வழக்கறிஞா்  தொடங்கினார். 1993 ஜூன் 3 ஆம் தேதி தில்லி உயர்நீதிமன்றத்தின் மூத்த ஆலோசகராக நியமிக்கப்பட்டார். 1999 இல், அவர் வாஜ்பாய் அரசாங்கத்திற்கான இந்தியாவின் கூடுதல் சொலிசிட்டர் ஜெனரலாக நியமிக்கப்பட்டார்..
# புதுப்பட்டி, தஞ்சாவூர்


## புவியியல்
இக்கிராமம் பூண்டிமாதா பசிலிக்காவுள்ள முதன்மைத் தெருவில் செங்கிப்பட்டி மற்றும் பூதலூர் இடையே அமைந்துள்ளது.  .  

## மக்கட்தொகை
2001 மக்கட்தொகை கணக்கெடுப்பின்படி புதுப்பட்டியில் உள்ள மக்கட்தொகை-1,714 ஆக உள்ளது. 363 குடும்பங்கள். ஆண்கள்- 66%  பெண்கள்- 34%. புதுபட்டியின்  சராசரி கல்வியறிவு- 70%, தேசிய கல்வியறிவு சராசரி- 59.5%: ஆண் கல்வியறிவு 74%, பெண்களின் கல்வியறிவு 52% ஆகும். அதில் 19% மக்கள் தொகையில் 6 வயதுக்கு கீழ் உள்ளனர்.  

## குறிப்பிடத்தக்க நபர்கள்
இக்கிராமத்திலிருந்து 0.5 கி.மீ தொலைவில்  ஆவாரம்பட்டியில்  மலேசிய அமைச்சர் டத்தோ சாமிவேல்  பிறந்தார்.  புதுப்பட்டியில் பிறந்த  அ. கலியமூர்த்தி தலைமை காவல் அதிகாரியாக திருச்சியில் உள்ளார்.
# துறவிக்காடு



**துறவிக்காடு கிராமம்** (*Thuravikkadu*) இந்தியாவின், தமிழ்நாடு மாநிலம் தஞ்சாவூர் மாவட்டத்தில் பட்டுக்கோட்டை வட்டத்தில் அமைந்துள்ளது.  

## மக்கள்தொகை
துறவிக்காடு கிராமத்தில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை எண்ணிக்கை 3071 ஆகும். இதில் ஆண்கள் 1534 பேர். பெண்கள் 1537 பேர். பாலின விகிதம்  1002 ஆகவும் உள்ளது. எழுத்தறிவு விகிதம்  70.63 ஆகவும் காணப்படுகிறது.
# 1891 இந்திய மக்கள் தொகைக் கணக்கெடுப்பு


**இந்தியாவின் 1891 இந்திய மக்கள்தொகை** கணக்கெடுப்பானது பிரித்தானிய அரசால் நடத்தப்பட்டது. இந்த கணக்கெடுப்பானது  இந்தியா, பாக்கிஸ்தான், பங்களாதேஷ், பர்மா ஆகிய பகுதிகளை உள்ளடக்கி நடத்தப்பட்டது. இந்திய மக்கள்தொகை கணக்கெடுப்பின்போது ஜெர்விஸ் அத்தேல்ஸ்டேனே பெயின்ஸ் என்பவர் ஆணையாராக இருந்தார். பைன்ஸ் 1881 கணக்கெடுப்பின்போது பயன்படுத்தப்பட்ட வகைப்பாட்டிலிருந்து மாற்றியமைத்தார். ராயல் புள்ளியியல் சமுதாயம் என்ற பத்திரிக்கையில் அவரது நினைவுக் குறிப்பு கட்டுரை வெளிவந்தது. அதில்   "மதத்திலிருந்து சாதியை பிரிப்பது, இரண்டாவதாக, தொழிலை மையமாக மக்களை மாற்றுவது ஆகியவை" என்று மாற்றங்கள் விவரிக்கப்பட்டது. இதன் விளைவாக 300-பக்க பொது அறிக்கையை எழுதினார், இது "இலக்கிய வாசனை மற்றும் பரந்த புலமை" அடிப்படையில் புள்ளி விவரங்கள் பகுத்தாய்வை விளக்கினார்.
# நைரென் டி


**நைரென் டி** ஒரு இந்திய வழக்கறிஞராக இருந்தார். பின்னாா்  நவம்பர் 1968 முதல் மார்ச் 1977 வரை இந்தியாவின் அட்டர்னி ஜெனரலாகவும் நெருக்கடி நிலையின் போதும்  பதவி வகித்தாா். அவர் இந்தியாவின் சொலிசிட்டர் ஜெனரலாகவும் பணிப்புாிந்தாா். 1974 ஆம் ஆண்டில் பத்ம விபூஷன் விருது வழங்கப்பட்டது. அவர் இந்தியாவின் பார் கவுன்சிலின் தலைவராகவும் இருந்தார்.  

## பாா்வை
# மங்களூர் (மக்களவை தொகுதி)

**மங்களூர் மக்களவைத் தொகுதி** (*Mangalore Lok Sabha constituency*) தென்னிந்தியாவில் உள்ள கர்நாடக மாநிலத்தில் உள்ள மக்களவைத் தொகுதிகளில் ஒன்றாகும். 2002 ஆம் ஆண்டு அமைக்கப்பட்ட தொகுதிச் சீரமைப்பு ஆணையத்தின் பரிந்துரைகளின் அடிப்படையில், 2008 ஆம் ஆண்டு நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் மூலம், இந்தத் தொகுதி இல்லாமல் போனது.  

## சட்டமன்றத்  தொகுதிகள்
எல்லை நிர்ணயத்திற்குப் பிறகு (2008), மங்களூர் மக்களவைத் தொகுதிக்கு பதிலாக தட்சிண கன்னடா மக்களவைத் தொகுதி அமைக்கப்பட்டது. 2019 ஆம் ஆண்டு நிலவரப்படி தட்சிண கன்னட மக்களவைத் தொகுதி பின்வரும் சட்டமன்றப் பிரிவுகளைக் கொண்டுள்ளது.  

1. மங்களூர் வடக்கு
1. மங்களூர் தெற்கு
1. மங்களூர் (உள்ளல்)
1. சுல்லியா
1. புத்தூர்
1. பண்ட்வால்
1. முடபித்ரே
1. பெல்தங்கடி

## 1980
மங்களூர் மக்களவைத் தொகுதி, சென்னை மாநிலத்தின் தெற்கு கனரா (தெற்கு) மக்களவைத் தொகுதியின் ஒரு பகுதியாக இருந்தது. தென் கன்னட மாவட்டம் (தற்போதைய கர்நாடகாவின் தெற்கு கன்னட மாவட்டம் மற்றும் கேரளாவின் காசர்கோடு, காஞ்ஞங்காடு வட்டங்கள் ஆகியவற்றை உள்ளடக்கியது) 1951 இல் அந்த இருக்கை நடைமுறைக்கு வந்தது. 1956இல் மாநில மறுசீரமைப்புச் சட்டம் அமலாக்கத்துடன், தொகுதி இல்லாமல் போனது.  

## நாடாளுமன்ற உறுப்பினர்கள்
- 1957: கே. ஆர். அச்சர் , இந்திய தேசிய காங்கிரசு
- 1962: அத்துர்  சங்கர் ஆல்வா, இந்திய தேசிய காங்கிரசு
- 1967: சேப்புதிரா முத்தன்னா பூனாச்சா, இந்திய தேசிய காங்கிரசு
- 1971: கே. கே. ஷெட்டி, இந்திய தேசிய காங்கிரசு
- 1977: ஜனார்த்தன பூஜாரி,இந்திய தேசிய காங்கிரசு
- 1980: ஜனார்த்தன பூஜாரி, இந்திய தேசிய காங்கிரசு (இந்திரா)]]
- 1984: ஜனார்த்தன பூஜாரி, இந்திய தேசிய காங்கிரசு
- 1989:ஜனார்த்தன பூஜாரி , இந்திய தேசிய காங்கிரசு
- 1991: வெண்ணூர்  தனஞ்சய  குமார், பாரதிய ஜனதா கட்சி
- 1996: வெண்ணூர் தனஞ்சய குமார், பாரதிய ஜனதா கட்சி
- 1998: வெண்ணூர் தனஞ்சய குமார், பாரதிய ஜனதா கட்சி
- 1999: வெண்ணூர் தனஞ்சய குமார், பாரதிய ஜனதா கட்சி
- 2004: தேவராகுண்டா சதானந்த கவுடா, பாரதிய ஜனதா கட்சி

## மேற்கோள்
# சி. கே. தப்தரி


**சந்தர் கிசன் தப்தரி** (*Chander Kishan Daphtary*) (1893 - பிப்ரவரி 1983) ஒரு இந்திய வழக்கறிஞராகவும், 1950 முதல் 1963 வரை இந்திய அரசுத் தலைமை வழக்குரைஞராகவும் இருந்தார். 1963 முதல் 1968 வரை இந்தியாவின் சட்டத்துறையின் தலைவராகவும் பணிபுாிந்தாா். இவர் இந்தியாவின் வழக்கறிஞர் சங்கத் தலைவராகவும் இருந்தார். 1972-ஆம் ஆண்டு முதல் 1978 வரை இவர் இந்திய நாடாளுமன்றத்தின் மாநிலங்களவைக்கு உறுப்பினராக நியமிக்கப்பட்டார். 1967-ஆம் ஆண்டில் இவருக்கு  பத்ம விபூசண் விருது வழங்கப்பட்டது.
# எல். என். சின்கா

**லால் நாராயண் சின்கா** என்பவர் இந்தியாவின் இந்திய அரசுத் தலைமை வழக்குரைஞராக 9 ஆகஸ்ட் 1979 முதல் 8 ஆகஸ்ட் 1983 வரை இருந்தார். மேலும் இவர் இந்தியாவின் சொலிசிட்டர் ஜெனரலாக 19 சூலை 1972 முதல் 5 ஏப்ரல் 1977 வரை பணியாற்றினார். இவர் பாட்னா பல்கலைக்கழகத்தின், பாட்னா சட்டக் கல்லூரியில் படித்தவர்.  

## வாழ்க்கையும் குடும்பமும்
இவரது மகன் லலித் மோகன் ஷர்மா இந்தியத் தலைமை நீதிபதியாக இருந்தார். இந்தியாவின் சொலிசிட்டர் ஜெனரலாக ஆகுவதற்கு முன்னர் பீகாரில் வழக்கறிஞர் ஜெனரலாக பல ஆண்டுகளாக இருந்தார்.
# ஒளி கசியும் வெண் கனிமப் படிகங்கள்

**இருமடிவுக் கனிமம்** *(pericline)* என்பது குவிவான, குழிவான இரட்டை மடிப்புகளை கொண்ட படிகம் ஆகும். இவை ஆபைட் போன்ற நீட்சியுற்ற, முப்பட்டகத் தன்மை கொண்ட படிகங்களாக அமைகின்றன.  

இருமடிவு கனிமம் இரட்டைப்படிகமுறலால் உருவாகிறது. இது குறுணைக்கல்லில் காணப்படும். இது நுண்ணிலை இரட்டை அடுக்குகளை இணையாகக் கொண்ட இரட்டைப்படிகக் கட்டமைப்பைக் கொண்டுள்ளது. இது உயர்வெப்பநிலை, தாழ்வெப்ப நிலை வடிவங்களுக்கிடையில் ஏற்படும் உருமாற்றத்தின் விளைவாக இரட்டைப்படிகமுறலால் ஏற்படுகிறது.
# கோவிந்த சுவாமிநாதன்


**கோவிந்த சுவாமிநாதன் **(அக்டோபர் 9, 1909 - செப்டம்பர் 30, 2003) என்பவர் ஒரு இந்திய வழக்கறிஞர் ஆவார். இவர் 1969 முதல் 1976 வரை தமிழக அரசு தலைமை வழக்கறிஞராக பணியாற்றினார். மேலும் இவர் சென்னை பார் அசோசியேஷன் தலைவராகவும் பணியாற்றினார்.  

## இளமை வாழ்க்கையும் கல்வியும்
கோவிந்த் 1909 ஆம் ஆண்டு அக்டோபர் 9 அன்று  வழக்கறிஞா்  சுப்பராம சுவாமிநாதன் மற்றும் அம்மு சுவாமிநாதன் இணையருக்கு மகனாகப் பிறந்தார். மூன்று பிள்ளைகளில் இவர் முதலாவா் ஆவார். மற்ற இவரது உடன்பிறப்புகள் இலட்சுமி சாகல் (1914-2012) மற்றும் மிருணாளினி சாராபாய் (1918-2016) ஆகியோா் ஆவா். இவர் சென்னையில் கல்வி படிப்பை படித்தாா். மேலும் உயா் கல்வியான பாாிஸ்டா் படிப்பை   1935 இல் ஆக்ஸ்போர்டியிலும் பயின்றாா்.  

## தொழில்
கோவிந்த் சென்னை உயர்நீதி மன்றத்தில் அரசு வழக்கறிஞராக பணிப்புாிந்தாா். பின்னர் இந்தியாவின் அரசியலுக்கான நிலை கவுன்சிலாகவும் பயிற்சி பெற்றார். அரசு வழக்கறிஞராக பணியாற்றியபோது இவருது முக்கிய வழக்குகளில் ஒன்றாக லட்சுமிகாந்தன் கொலை வழக்கு திகழ்ந்தது.  

1969 ஆம் ஆண்டு கோவிந்த், திராவிட முன்னேற்ற கழகத்தின் தலைமையிலான ஆட்சியில் தமிழ்நாட்டின் அரசு தலைமை வழக்கறிஞராக நியமிக்கப்பட்டார். இந்த பதவியில் 1976 வரை பணியாற்றினார். கோவிந்த் 1997 வரையில் அதாவது 87 வயதாகும் வரை வழக்கறிஞராக தீவிரமாகப் பணியாற்றி வந்தாா்.
# ஏரகரம்

**ஏரகரம் (Eraharam) **  கிராமம் ,  கும்பகோணம் வட்டம்,  தஞ்சாவூர் மாவட்டம்,  தமிழ்நாடு மாநிலம், இந்தியாவில் அமைந்துள்ளது.  

## மக்கள்தொகை
2001 மக்கள் தொகை கணக்கெடுப்பின்படி,  ஏரகரம் கிராமத்தின் மொத்த  மக்கள் எண்ணிக்கை 1930 பேர்  ஆவர். இதில்  924 பேர் ஆண்களும் , 1006 பேர் பெண்களும் அடங்குவர். இக்கிராமத்தின்  பாலின விகிதம்  1.089  ஆகவும்,  எழுத்தறிவு 70.16% ஆகவும் உள்ளது.
# நெய்க் கொட்டை



**நெய்க்கொட்டை** (தாவரப் பெயர் ஹார்புல்லியா ஆர்போரியா). (*Harpullia arborea*) சபிண்டேசி குடும்பத்தைச் சேர்ந்த பூக்கும் தாவர இனமான இது இந்தியாவில் இது இந்தியத் துணைக்கண்டம், இலங்கை முழுவதும் தென்கிழக்காசியா மற்றும் மலேசியா முதல் ஆத்திரேலியாவின் குயின்ஸ்லாந்து மற்றும் மேற்கே அமைதிப் பெருங்கடல் வரை உள்ளது. இது ஆத்திரேலியாவில் *குக்டவுன் துலிப்வுட்* என்று பொதுவாக அறியப்படுகிறது. இது 1 கி.மீ உயரம் வரை உள்ள இடங்களில் வளர்கிறது. இது அழகுக்காக வளர்க்கப்படும் மரம். இதன் அடிமரம் சீராக இருக்கும். பட்டை இளம் பழுப்பு நிறமாக இருக்கும். இதன் இலை மாற்று அடுக்கில் 3-4 இரட்டை சிறகு கூட்டிலையாக இருக்கும். இது 6 முதல் 10 ஓலைகளைக் கொண்டிருக்கும்.  

## அல்லி இதழ்கள்
4-5 வழக்கமான கால்களுடன் குறுகி நீள்வட்டமாகவும் செதில்களற்றும் இருக்கும். வட்டத்தட்டு தெளிவற்றது.  

## மகரந்தத் தாள்கள்
5-8 வட்டத்தட்டின் உள்புறத்தில் செருகியிருக்கும். மகரந்தக்கம்பி மேன்மையாய் இருக்கும். மகரந்தப்பை நீள்சதுரமாயிருக்கும். சுலகமுடி மெலிந்து, ஏறக்குறைய திருகியிருக்கும். ஓவ்வொரு சூலக அறையும் இரண்டு சூல்களைக் கொண்டிருக்கும்.  

## கனி
கனி இரண்டு தடுக்கிதழ்களுடன் பழுப்பு அரஞ்சு நிறம் கொண்டது.  

## பயன்கள்
காய்கள் சோப்பு போன்ற நுரை தரும். இவ்விதையில் இருந்து பெறப்படும் எண்ணெய் வாத வலிக்குத் தடவலாம்.
# வேளூர் (தஞ்சாவூர்)


**வேளூர் (Velur)** என்பது இந்தியாவில் தமிழ்நாடு மாநிலம், தஞ்சாவூர் மாவட்டம், திருவிடைமருதூர் வட்டத்தில் அமைந்துள்ள சிற்றூர் ஆகும். கிராமத்தின் பரப்பளவு 340.49 எக்டேர்களாகும்.இதனை முள்ளூக்குடி வேளூர் என்று அழைப்பார்கள்..  

## மக்கள்தொகை
2011ஆம் ஆண்டு மக்கள் தொகை கணக்கெடுப்பின்படி, வேளூர் கிராமத்தின் மொத்த மக்கள் தொகை 587 ஆக இருந்தது. இதில் 295 ஆண்களும் 292 பெண்களும் அடங்குவர். அப்போது வேளூர் கிராமத்தின் பாலின விகிதம் 1061 ஆகவும், எழுத்தறிவு விகிதம் 64.40 ஆகவும் இருந்தது.
# தேசிய நெடுஞ்சாலை 103 (இந்தியா)



**தேசிய நெடுஞ்சாலை 103** (*National Highway 103 (India)*)(என் எச் 103), இமாச்சல பிரதேசத்தில் உள்ள ஹமீர்பூர் மற்றும் ககாகாசை இணைக்கிறது. இந்த நெடுஞ்சாலை 58 கி.மீ. (36 மைல்) நீளமுடையது மற்றும் இமாச்சலப் பிரதேசத்தில் மட்டுமே இயங்கக்கூடியது.  

## வழித்தடங்கள்
போட்டா, குமார்வின், தாதோல், தங்கார்
# விசாரணை கல்வி

**விசாரணை கல்வி** (சில நேரங்களில் விசாரணை முறையாக அறியப்படுகிறது) என்பது கேள்விகளை கேட்டு கவனம் செலுத்தும் ஒரு மாணவர் மையமாகக் கல்வி முறை ஆகும். மாணவர்கள் அவர்களுக்கு அர்த்தமுள்ள கேள்விகளை கேட்க ஊக்குவிக்கப்படுகிறார்கள், அவசியமான பதில்கள் அவசியம் இல்லை; ஆசிரியர்கள் ஊக்குவிக்கப்படுகின்றனர், இது சாத்தியமானால் பதில்களைத் தவிர்ப்பது மற்றும் எந்தவொரு சந்தர்ப்பத்திலும் நேரடியான பதில்களைத் தவிர்த்தல் மேலும் கேள்விகளை கேட்டுக்கொள்வதை தவிர்ப்பது. நீல் போஸ்டன் மற்றும் சார்லஸ் வைங்கார்ட்னர் அவர்களது புத்தகத்தில் போதனை ஒரு சவாரி நடவடிக்கை என வாதிட்டார்.  

விசாரணை முறை என்பது உந்துதல் பெற்றது, நல்ல கற்றவர்கள் மற்றும் ஒலி எழுத்தாளர்கள், அவர்களின் அறிவு மற்றும் செயல்பாட்டை மையமாகக் கொண்டு ஆய்வு செய்வதன் மூலம், நிலையான அறிவின் இறுதி விளைவாக மட்டும் அல்ல. அவர்கள் நல்ல கற்கும் அனைவருக்கும் பொதுவானது என்று எழுதுகிறார்கள் (போஸ்டன் மற்றும் வேய்ங்கார்ட்னர், 31-33)  
:* அவர்களின் கற்றல் திறன் மீது சுய நம்பிக்கை  
:* பிரச்சனையை தீர்ப்பதில் மகிழ்ச்சி  
:* பொருத்தமான ஒரு உணர்வு  
:* மக்கள் அல்லது சமுதாயத்தின் மீது தங்கள்  நம்பகமான சுய முடிவு.  
:* தவறை பற்றிய அச்சம் இல்லாமை.  
:* பதற்றமில்லா பதில்  
:* கண்ணோட்டத்தில் வளைந்து கொடுக்கும்  
:* தன்மை உண்மைகளை மதித்தல் மற்றும் உண்மை நிலைமை மற்றும் கருத்து   ஆகியவற்றின்  
:* எளிமையான பதில்களுக்கு தீர்வு காணாமல் கடினமான கேள்விகளுக்கு பதில் தெரியாமல், ஆறுதலளிக்க வேண்டிய அவசியமில்லை  

இந்த குணங்கள் மற்றும் நடத்தைகள் கொண்ட மாணவர்களை உருவாக்குவதற்கு ஒரு முயற்சியாக, ஆசிரியரின் விசாரணை முறையை பின்பற்றுவதற்கு ஒரு ஆசிரியர் ஒரு பாரம்பரிய ஆசிரியரிடமிருந்து மிகவும் வித்தியாசமாக நடந்து கொள்ள வேண்டும். போஸ்ட்மேன் மற்றும் வேங்கர்தன்னர் விசாரணை ஆசிரியர்கள் கீழ்க்கண்ட குணங்களைக் கொண்டிருக்கிறார்கள் என்று கூறுகிறார்கள் (பக். 34-37):  
:* அவர்கள் "தெரிந்து கொள்ள வேண்டும்" என்று மாணவர்களுக்குத் தெரிவிக்கிறார்கள்.  
:* அவர்கள் பெரும்பாலும் கேள்விகளால் பேசுகிறார்கள், குறிப்பாக விவேகமான கேள்விகளை கேட்கிறார்கள்.  
:* அவர்கள் கேள்விகளுக்கு குறுகிய, எளிய பதில்களை ஏற்றுக்கொள்ள மாட்டார்கள்.  
:* மாணவர்கள் நேரடியாக ஒருவருக்கொருவர் தொடர்புகொள்வதை ஊக்குவிக்கிறார்கள்,  
:* மாணவர் தொடர்புகளில் என்ன கூறப்படுகிறார்கள் என்பதைத் தீர்ப்பது தவிர்க்கவும்.  
:* அவர்கள் மாணவர்கள் கலந்துரையாடலை சுருக்கமாட்டார்கள்.  
:* அவர்கள் முன்கூட்டியே அவர்களின் படிப்பினைகள்  பற்றி  சரியான திசையில் திட்டமிடவில்லை எனில் , மாணவர்களின் நலன்களுக்கு விடையளிப்பதை அனுமதிக்கிறார்கள்.  
:* அவர்களது படிப்பினைகள் மாணவர்களிடம் பிரச்சினைகள் ஏற்படுகின்றன. அவர்கள் மாணவர்களின் விசாரணையில் நடத்தப்பட்ட மாற்றங்களால் தங்கள் வெற்றியைத் தீர்மானிப்பார்கள்
# தேசிய நெடுஞ்சாலை 303 (இந்தியா)


**தேசிய நெடுஞ்சாலை 303** (*National Highway 303*), பொதுவாக **தே.சா. 303** என்றழைக்கப்படும் தேசிய நெடுஞ்சாலையானது இமாச்சலப் பிரதேசத்தில் நக்ரோட்டா பக்வான் நகரை நடாவுனுடன் இணைக்கும் நெடுஞ்சாலை ஆகும்.  

| 303 | நக்ரோட்டா பக்வான் | நடாவுன் | தௌலத்தூர் - ரானிடால் - ஜுவாலாமுகி | 60 | } |
| --- | --- | --- | --- | --- | --- |
# தேசிய நெடுஞ்சாலை 503 (இந்தியா)



**தேசிய நெடுஞ்சாலை 503** (*National Highway 503*), என்பது பொதுவாக தெ.நெ. 503 எனக் குறிப்பிடப்படுகிறது. இது தர்மசாலா நகரை இமாச்சல பிரதேசத்தில் உள்ள முபாரக்பூருடன் இணைக்கும் ஒரு நெடுஞ்சாலையாகும். தே.நெ. 503 முபாரக்பூரிலிருந்து பஞ்சாபில் உள்ள கிராத்பூர் வரை நீட்டிக்கப்பட்டுள்ளது. தே.நெ. 503-ன் வழித்தடம் மாதவுர் காங்க்ராவிலிருந்து மெக்லியோட்கஞ்ச் தர்மசாலா வரை நீட்டிக்கப்பட்டுள்ளது.  

## வழித்தடம்

| 503 | முபாரக்பூர் | மெக்லியோதாங்கி தர்மசாலா | தேரா கோபிபூர் - இராணிதாள் - காங்ரா- மாதார்- தரம்சாலா | 95 |  |
| --- | --- | --- | --- | --- | --- |
| 503 <small>விரிவாக்கம்</small> | முபாரக்பூர் | கிர்தாபூர் | ஆம்ப், யுன்னா, தெகலன், அனந்பூர் சாகிப், | 86 | } |

## சந்திப்பு
: கிர்தாபூர் முனையம் அருகில்.  
: யுன்னா அருகில்  
: முபாரக்பூர் அருகில்  
: இராணிதாள் அருகில்  
: மாதார் அருகில்
# பேரியம் குளோரைடு


நீரிய கரைசல்களில் BaCl<sub>2</sub> ஒரு எளிய உப்பைப் போலவே இருக்கிறது. நீரில் இது ஒரு 1:2 மின்பகுளியாகவும் இதன் கரைசலானது நடுநிலையான காரகாடித்தன்மைச் சுட்டெண் மதிப்பையும் கொண்டுள்ளது.  

இதன் கரைசல் சல்பேட்டு அயனியுடன் வினைபடும் போது ஒரு அடர் வெண்மையான பேரியம் சல்பேட்டு வீழ்படிவைத் தருகிறது:  
:Ba<sup>2+</sup><sub>(கரைசல்)</sub> + SO<sub>4</sub><sup>2−</sup><sub>(கரைசல்)</sub> → BaSO<sub>4(திண்மம்)</sub>  

ஆக்சலேட்டும் இதே போன்றதொரு வினையைத் தருகிறது:  
:Ba<sup>2+</sup><sub>(கரை)</sub> + C<sub>2</sub>O<sub>4</sub><sup>2−</sup><sub>(கரை)</sub> → BaC<sub>2</sub>O<sub>4</sub><sub>(திண்மம்)</sub>  

இது சோடியம் ஐதராக்சைடுடன் வினைபுரியும் போது மிதமான அளவில் நீரில் கரையக்கூடிய டைஐதராக்சைடைத் தருகிறது.  

## தயாரிப்பு
பேரியம் குளோரைடானது பேரியம் ஐதராக்சைடு அல்லது இயற்கையில் கிடைக்கக்கூடிய கனிமமான விதரைட்டுடன் சேர்ந்த பேரியம் கார்பனேட்டிலிருந்து தயாரிக்கப்படுகிறது. இந்த எளிய அடிப்படை உப்புக்கள் ஐதரோகுளோரிக் அமிலத்துடன் வினைபுரிந்து நீரேற்றப்பட்ட பேரியம் குளோரைடினைத் தருகிறது. தொழில்முறை தயாரிப்பில் பேரைட்டிலிருந்து (பேரியம் சல்பேட்டு) பெறப்படக்கூடிய இரண்டு படிநிலைகளைக் கொண்ட செயல்முறையானது பயன்படுத்தப்படுகிறது:  
:BaSO<sub>4(திண்மம்)</sub> + 4 C<sub>(திண்மம்)</sub> → BaS<sub>(திண்மம்)</sub> + 4 CO<sub>(வாயு)</sub>  
இந்த முதல் படிநிலையானது நிகழ்வதற்கு அதிக வெப்பநிலை தேவைப்படுகிறது.  
:BaS + CaCl<sub>2</sub> → BaCl<sub>2</sub> + CaS  
இரண்டாவது படிநிலையில், வினைபடுபொருட்களின் உருகுதல் நிகழ்த்தப்பட வேண்டியுள்ளது. BaCl<sub>2</sub> ஆனது நீருடனான கலவையிலிருந்து வடித்தெடுக்கப்படலாம். பேரியம் குளோரைடின் நீரிய கரைசல்களிலிருந்து, டைஐதரேட்டானது வெண்ணிறப்படிகங்களாக படிகமாக்கப்படலாம்: BaCl<sub>2</sub>•2H<sub>2</sub>O  

## பயன்கள்
விலைமலிவான பேரியத்தின் கரையக்கூடிய உப்பாக இருப்பதால், பேரியம் குளோரைடு ஆய்வகத்தில் மிக விரிவான பயன்பாட்டைக் கொண்டுள்ளது. இது சல்பேட்டு அயனிக்கான பண்பறி பகுப்பாய்வில் மிக முக்கியமான சோதனையாக உள்ளது. தொழிற்துறையில், பேரியம் குளோரைடானது எரிகுளோரின் உலைகளில் உப்புக்கரைசலைத் துாய்மைப்படுத்துவதில் முக்கியமாகப் பயன்படுத்ததப்படுகிறது. மேலும், வெப்பத்தால் பண்படுத்தப்படும் உப்புக்களின் தயாரிப்பு எஃகு வார்ப்புகளை கடினப்படுத்தும் செயல்முறைகள், நிறமிப்பொருட்களின் தயாரிப்பு மற்றும் இதர பேரியம் உப்புக்களின் தயாரிப்பு ஆகியவற்றில் பயன்படுகிறது. BaCl<sub>2</sub> பட்டாசுத்தொழிலில் பிரகாசமான பச்சை நிறத்தைத் தருவதற்கு பயன்படுகிறது. இதன் நச்சுத்தன்மையின் காரணமாக பயன்பாடுகளின் அளவானது ஒரு எல்லைக்குட்பட்டதாக அமைகிறது.  

## பாதுகாப்பு
பேரியம் குளோரைடு, இதர நீரில் கரையக்கூடிய பேரியம் உப்புக்களுடன் சேர்த்து மிகுந்த நச்சுத்தன்மை உள்ளதாகும். சோடியம் சல்பேட்டு மற்றும் மக்னீசியம் சல்பேட்டு ஆகியவை பேரியம் குளோரைடுடன் வினைபுரிந்து நீரில் கரையாத பேரியம் சல்பேட்டைத் (BaSO<sub>4</sub>) தருவதாலும், அத்தகைய பேரியம் சல்பேட்டு தனது கரையாத தன்மையால் ஒப்பீட்டு நிலையில் குறைவான நச்சுத்தன்மையற்றதாக உள்ளதாலும், மிகச்சிறந்த எதிர் மருந்துகளாக உள்ளன.
# தேசிய நெடுஞ்சாலை 703 (இந்தியா)


**தேசிய நெடுஞ்சாலை 703** (தே. நெ. 703)(*National Highway 703 (India)*) என்பது வட இந்தியாவில் உள்ள தேசிய நெடுஞ்சாலைகளுள் ஒன்றாகும். தே. நெ. 703 பஞ்சாப் மாநிலத்தில் உள்ள ஜலந்தர் மற்றும் பர்னாலாவை இணைத்து 144 கி.மீ. (89 மைல்) தூரத்திற்குச் செல்கிறது. தேசிய நெடுஞ்சாலை 703, ஜலந்தரின் தேசிய நெடுஞ்சாலை 703ஏ சந்திப்பதில் துவங்கி பர்னாலா தேசிய நெடுஞ்சாலை 9ல் முடிவடைகிறது.  

## வழித்தடம்
### பஞ்சாப்
ஜலந்தர், நகோதர், ஷாகோட், மோகா, பத்னி, பர்னாலா, ஹண்டியா, மான்சா, ஜுனிர், சர்துல்கர் - அரியானா எல்லை.  

### அரியானா
பஞ்சாப் எல்லை - சிர்சா  

## சந்திப்பு
: ஜலந்தர் அருகே முனையம்  
: ஜலந்தர் அருகில்  
: மற்றும்  
: மோகா அருகில்  
: பர்னாலா அருகில்  
: மான்சா அருகில்  
: சிர்சா அருகில் முனையம்  

## வெளிப்புர இணைப்புகள்
- Driving Directions, Route map of National Highway 703
- NH network map of India
- Map of NH 703

## மேலும் பார்க்க
- தேசிய நெடுஞ்சாலை வளர்ச்சி திட்டம் (இந்தியா)
# கோவை கோரா பருத்திப் புடவை



**கோவை கோரா பருத்தி** என்பது இந்தியாவில், தமிழ்நாட்டிலுள்ள கோயம்புத்தூரில் தயாரிக்கப்பட்ட ஒரு புடவை வகை ஆகும். இது 2014-15ஆம் ஆண்டில் ஒரு புவியியல் அடையாளமாக இந்திய அரசால் அங்கீகரிக்கப்பட்டுள்ளது.  

## கோவை கோரா பருத்தி
கோவை கோரா பருத்தி புடவை, பட்டும் பருத்தியும் சேர்ந்த கலவையாகும். சிறந்த தரமான பருத்தி நூல் பாரம்பரிய பட்டுடன் கலக்கப்பட்டு கோரா புடவையை தயாரிக்கப்படுகிறது. இந்தப் புடவைகள் வண்ணமயமான வடிவமைப்புடைய புடவைகளாக பயன்படுத்தப்படுகிறது. தேவைப்படும் வடிவமைப்புகளுக்கேர்ப்ப வண்ண பருத்தி மற்றும் பட்டு நூல்கள் ஆகியவற்றின் கலவையைப் பயன்படுத்தி நெய்யப்படுகிறது. இதற்கான முந்தி தலைப்புகள் (பார்டர்கள) பின்னர் சேர்க்கப்படுகின்றன.  

## நெய்தல்
கோரா பருத்தி புடவைகள் பாரம்பரிய கைத்தறிகள் முலம் நெசவு செய்யப்படுகின்றன. ஒவ்வொரு புடவையும் மூன்று நாட்கள் வரை நெய்யப்படுகின்றன. ஒரு புடவை நெய்ய நெசவாளர்களுக்கு 450 ரூபாய் முதல் (அமெரிக்க $ 7.00), 850 ரூபாய் (அமெரிக்க டாலர் 13) வரை வழங்கப்படும். தமிழ்நாட்டில், கோயம்புத்தூர், திருப்பூர் மற்றும் ஈரோடு மாவட்டங்களில் உள்ள பாரம்பரிய நெசவுக் குடும்பங்களால்  இந்த புடவைகள் வடிவமைக்கப்படுகின்றன. கோயம்புத்தூர் மாவட்டத்தில் உள்ள சிறுமுகை, கோரா பருத்தி புடவைகளின் முக்கிய உற்பத்தி இடமாக உள்ளது.  

## விற்பனை
தமிழக அரசு, கோயம்புத்தூர், திருப்பூர் மற்றும் ஈரோடு மாவட்டங்களில் உள்ள 82 கூட்டுறவு சங்கங்களுக்கு கோவை கோரா பருத்தி ஆடை உற்பத்தியாளர்கள், அங்கீகரிக்கப்பட்ட முகவர்கள் என சான்றிதழ் பெற்றுள்ளனர். கோரா பருத்தி புடவைகளின் விலை ரூ 800 (US $ 12) முதல் ரூ1,200 (US $ 19) வரை உள்ளது. கோரா பருத்தி புடவைகளின் விற்பனை கடந்த மூன்று தசாப்தங்களாக பெண்களின் இரசனை மாற்றத்தினால் விற்பணை குறைந்து வருகிறது. இளவண்ணப் பட்டு நிற புடவைகளுக்கு, அணியப்படும் இரவிக்கை அடர் வண்ணம் கொண்டதாக வடிவமைக்கப்படுகிறது.  மென்மையான பட்டு நிறச்சேலைகளை நெசவு செய்வதற்கான குறைந்த தேவைகளும் மற்றும் அதிக ஊதியங்களும், நெசவாளர்கள் பட்டு புடவைகளை நெசவு செய்வதற்கு வழிவகுத்தன. புவியியல் அடையாளக் குறியீட்டால்  2014-15 ஆம் ஆண்டில் 15% விற்பனை அதிகரித்தது. தமிழ்நாடு அரசு, அரசால் நிர்வகிக்கப்படும் கோ-ஆப்டெக்ஸ் நிறுவனம் மூலம்  புடவைகளை விற்பனை செய்கிறது.  

## போட்டி
பாரம்பரிய கைத்தறி மூலம் நெய்யப்படும் கோரா பருத்தி புடவைகளுக்கு, விசைத்தறி மூலம் நெய்யப்படும் மலிவான பருத்தி புடவைகள் போட்டியாக உள்ளன. விசைத்தறி மூலம் நெய்யப்படும் புடவையின் விலை 400 முதல் 600 வரையும், கைத்தறி மூலம் நெய்யப்படும் புடவையின் விலை 900 க்கு இடையிலும், ஒரு புடவையின் விலை 1200 வரையும் உள்ளது. உற்பத்தியை மானியமாக வழங்குவதற்காக தமிழக அரசிடம்  இருந்து நெசவாளர்கள் அடிக்கடி உதவி கேட்டுள்ளனர்.  

## புவியியல் சார்ந்த குறியீடு
2014 ஆம் ஆண்டில் கோவா கோரா பருத்தி புடவைகளுக்கான புவியியல் குறியீட்டிற்காக தமிழக அரசு விண்ணப்பித்தது. 2014-15ஆம் ஆண்டில் அதிகாரப்பூர்வமாக இந்திய அரசால், கோவை கோரா பருத்தி ஆடை புவியியல் அடையாளமாக அங்கீகரிக்கப்பட்டது. .  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# சல்மான் மீன்

**சல்மான்** (Salmon) என்பது கதிர் வடிவ துடுப்பு கொண்ட மீன்களின் பொதுப் பெயராகும். "சல்மோன்" எனும் சொல் குதித்தல் என்ற பொருளுடைய "சல்மோ" என்ற லத்தீன் வார்த்தையில் இருந்து பிறந்தது. சல்மான் மீன் *சல்மோனிடே* குடும்பத்தைச் சார்ந்தது. மீன், கரி மீன், சாம்பல் நுனி மீன்,வெள்ளை மீன்கள் இதே குடும்பத்தைச் சார்ந்தவையே.  

## வாழிடம்
இவைகள் வட அட்லாண்டிக்கின் (பேரினம் சல்மோ) , பசிபிக் பெருங்கடல் (பேரினம் onchorynchus) பகுதிகளை தங்கள் இருப்பிடமாக , பிறப்பிடமாக கொண்டவை. ஆன போதிலும் பல வகை சல்மான் மீன்கள் அவற்றின் சுற்றுச் சூழல் இல்லாத இடங்களிலும் அறிமுகப்படுத்தப் பட்டுள்ளன. வட அமெரிக்காவிலுள்ள *கிரேட் லேக்ஸ்* ஏரி, தென் அமெரிக்காவிலுள்ள படகோனியா (patagonia) பகுதிகளில் பண்ணைகளில் வளர்க்கப் படுகின்றன. இதன் இனங்கள் 'டிரௌட்' (Trout) என்ற பெயரால் அழைக்கப் படுகின்றன. பேரினம் ஆன்க்ரோஜிசஸ் (oncorhynchus) எட்டுஈனங்களைக் கொண்டது. இவை இயற்கையாக வடக்கு பசிபிக் கடலில் மட்டுமே காணப்படும்.இவை ஒரு தொகுதியாக பசிபிக் சல்மான் என்று அழைக்கப் படுகிறது. சினோக் சல்மான் நியூஸிலாந்திலும் படகோனியாவிலும் அறிமுகப் படுத்தப் பட்டது.  

## வாழ்க்கை முறை
பொதுவாக சல்மான்கள் ஆற்றுப் புறஓட்டமான மீன்கள். அவை ஆற்றில் பிறந்து கடலுக்கு வலசைப் போய் மறுபடியும் தான் பிறந்த ஆற்றிற்கே இனப் பெருக்கத்திற்காக திரும்பி வரும். ஆனாலும் பல வகை இனங்கள் தங்கள் வாழ்நாளை ஆற்றிலே கழித்து விடுகின்றன. பலவகை சல்மான்கள் ஆற்றுப்புறவோட்டமுள்ள வாழ்வைக் கொண்டிருந்தாலும் சிலவகை மீன்கள் நன்னீரிலே கழிக்கக் கூடியவை. நாட்டுப்புற வழக்கு அல்லது வழக்காராய்ச்சி படி இவை தாங்கள் எங்கு பிறந்ததோ அதே இடத்திற்கு இனப் பெருக்கம் செய்ய செல்லும். இதை தடம்பற்றி சென்று செய்த ஆராய்ச்சிகள் இது அதிக அளவில் உணமை என்று நிறுவின. கடலிலிருந்து ஆற்றிற்கு திரும்பி வரும்போது பலவகை சல்மான்கள் திசை மாறி வேறு ஆற்றிற்கு சென்று விடும். ஆனால் திசை மாறும் தன்மை அது சார்ந்த இனத்தைப் பொறுத்தே இருக்கும். வாழிடம் திரும்பும் தன்மை அதன் மோப்பஞ் சார் நினைவைப் பொறுத்தே அமையும்.
# பரணி (நடிகர்)



**பரணி** (*Bharani (actor)*) தமிழ்த் திரைப்பட நடிகராவார். கல்லூரி, நாடோடிகள், விலை, நேற்று இன்று போன்ற தமிழ்ப் படங்களில் நடித்துள்ளார். விஜய் தொலைக்காட்சியின் பிக் பாஸ் தமிழ் நிகழ்ச்சியில் கலந்து கொண்டுள்ளார். தூங்கா நகரம் (2011), நேற்று இன்று (2014) உள்ளிட்ட படங்களில் முன்னணி வேடங்களிலும், துணை வேடங்களிலும் நடித்துள்ளார்.
# வொயிட் அருங்காட்சியகம்


**கனடாவின் ராக்கிஸின் வொயிட் அருங்காட்சியகம்** (Whyte Museum of the Canadian Rockies) என்பது கனடாவின், ஆல்பர்ட்டா, பான்ஃப் பகுதியில் அமைந்துள்ள ஒரு அருங்காட்சியகம் ஆகும். இங்கு கனடாவின் ராக்கி மலைகள் மற்றும் உலகம் முழுவதும் உள்ள பிற மலைகளின் கலாச்சார பாரம்பரியம் தொடர்பான ஆராய்ச்சி மற்றும் கல்வி சார்ந்த பொருட்கள், பதப்படுத்தப்பட்ட பொருட்கள் போன்றவை சேகரித்து வைக்கப்பட்டுள்ளன.  காப்பகமும் நூலகமும் கொண்ட இந்த அருங்காட்சியகம் பான்ப் கலைஞர்களான பீட்டர் மற்றும் கத்தாரின் வொயிட்டி ஆகியோரின்  உத்வேத்தால் உருவானது ஆகும்.  

## வரலாறு
இந்த அருங்காட்சியகம் 1968 சூன் 16 அன்று பீட்டர் மற்றும் கத்தாரின் வைட் ஃபவுண்டேஷன் மூலமாக திறக்கப்பட்டது. கனடிய ராக்கிஸின் காப்பகங்கள் அருங்காட்சியகத்தின் தொடக்கப் புள்ளியாக இருந்தன, 1970 ஆம் ஆண்டில் வொயிட் அருங்காட்சியகத்தில், பான்ஃப் நூலகம் இணைக்கப்பட்டது. 1980 களில் கண்காட்சி  இடமானது  பல விரிவாக்கங்களைக்  மேற்கொள்ளப்பட்டு, 1993 இல் புதிய வசதிகளுடன் திறக்கப்பட்டது. கனடாவின் ராக்கி மலைத்தொடரின் கலாச்சாரம் மற்றும் வரலாற்றை வெளிப்படுத்தவும், கனடிய ராக்கிஸிடமிருந்து கலை மற்றும் கலைஞர்களை இந்த அருங்காட்சியகம் சுவீகரித்துக் கொண்டது. பைரன் ஹார்மோனின் புகைப்படங்கள், கனடிய ராக்கிஸின் முன்னோடி புகைப்படக் கலைஞர்களின் படைப்புகள், அருங்காட்சியகத்தில் வைக்கப்பட்டுள்ளன.  

## படங்கள்

## இணைப்புகள்
அருங்காட்சியகத்துடன் இணைக்கப்பட்டவைகள்: CMA, CHIN, மற்றும் கனடாவின் மெய்நிகர் அருங்காட்சியகம்.
# அருஞ்சுனை காத்த அய்யனார் கோயில்

**அருஞ்சுனை காத்த ஐயனார் கோயில்** (*Melaputhukudi Arunjunai Katha Ayyanar Thirukovil*) இந்தியாவின் தமிழ்நாட்டில் தூத்துக்குடி மாவட்டம் திருச்செந்தூர் அருகே மேலப்புதுக்குடியில் அமைந்துள்ள ஓர் ஐயனார் கோயிலாகும்.  

## அமைவிடம்
திருநெல்வேலியிலிருந்து திருச்செந்தூர் செல்லும் பாதையில் குரும்பூரிலிருந்து ஐந்து கி.மீ. தொலைவிலும், அம்மன்புரத்திலிருந்து மூன்று கி.மீ தொலைவிலும் மேலப்புதுக்குடியில் கோயில் அமைந்துள்ளது.  

## தொடர்புடைய கதை
சுமார் 700 ஆண்டுகளுக்கு முன்பு திருவைகுண்டத்தை தலைமையிடமாக கொண்டு சிங்கராஜன் என்ற மன்னன் இப்பகுதியை ஆண்டு வந்தான். அப்பகுதியில் இருந்த தடாகத்திலுள்ள நீர் பன்னீர் போன்று தெளிந்தும், சுவை மிக்கதாகவும் இருந்தது. ஒரு முறை இதிலிருந்து கனகமணி என்ற கன்னிப்பெண் குடத்தில் தண்ணீர் எடுத்துக்கொண்டு சென்றபோது கல்லால் கால் இடறி விழுந்தாள். குடத்து நீர் அவ்விடத்தில் தவம் செய்து கொண்டிருந்த முனிவரை நனைக்க அவர் சினந்து அவளுடைய கையால் நீர் வாங்குபவர் இறப்பர் எனச்சாபமிட்டு அவள் இறக்கும் தருணத்தில் சொல்வது எல்லாம் பலிக்கும் என்றும், மரணத்திற்கு பிறகு அவள் சொர்க்கம் செல்வாள் என்றும் கூறினார். அவ்வூரில் தினமும் ஒரு கனி காய்க்கும் மரத்திலிருந்து கனியை மன்னன் உண்டு வந்தான். அம்மரத்திற்குக் காவல் போடப்பட்டிருந்தது. ஒரு முறை அவள் தண்ணீர் எடுத்துவரும்போது குடத்திற்குள் அந்த கனி விழுந்து விட்டது. வரும் வழியில் 21 தேவாதி தேவதைகள் எதிரில் தண்ணீர் கேட்க, அவள் மறுத்தாள்.மன்னன் கனி களவாடப்பட்டதாக எண்ணினான். அதனை கனகமணி வீட்டில் கண்டனர். கனி எடுத்த காவலர்கள் கன்னியவளை இழுத்து வந்தனர். மன்னன் முன் நிறுத்தினர். குடத்தில் இருந்த நீருக்குள் கனி இருந்தது என காவலர்கள் கூறினர் . தேவதைகளும் அவள் களவாடியிருக்க வேண்டும் எனக் கூற, மரண தண்டனை நிறைவேற்றப்பட்டது. இறக்கும் தருவாயில் அவள் தன் தெய்வமான அரிகரபுத்திரனை அழைக்க, அவர் உயிர்ப்பிக்க முயலும்போது அவள் இனி எவரும் தண்ணீருக்காக அலைந்து சாபம் பெறக்கூடாது என்று கூறி அவ்விடத்தில் சுனையாக மாறி இருக்க விரும்புவதாகக் கூறினாள். அருமையான சுனையாக மாறும் அவளைக் காத்தருளுவதாக அய்யன் சாஸ்தா கூறினார். அருஞ்சுனை காத்த ஐயனார் என்றழைக்கப்பட்டார். தவறிழைத்த மன்னன் உயிரை மாய்த்துக்கொண்டான். தேவதைகள் அய்யனாரிடம் மன்னிப்பு கோர, அவர்களைத் தனது கண்காணிப்பில் வைத்துக்கொண்டார் ஐயனார்.  

## மூலவர்
இக்கோயிலில் மூலவர் பூர்ண புட்கலையுடன் அமர்ந்த கோலத்தில் இருக்கிறார். பரிவார தெய்வங்களாக பேச்சியம்மன், பரமேசுவரி அம்மன், தளவாய்மாடன், வன்னியடி ராசன், கருப்பசாமி, சுடலைமாடன், இசக்கியம்மன், பட்டாணி சாமி, முன்னோடி முருகன் உள்ளனர்.  

## நம்பிக்கை
சுனையில் குளித்தால் தீராத பிணிகள் விலகுவதாகம், அய்யனரை வழிபட்டால் கடன் தீரும் என்றும், துயரிலிருந்து நீங்கலாம் என்றும் பக்தர்கள் நம்புகின்றனர்.  

## விழா
ஆண்டுதோறும் பங்குனி உத்திரத் திருவிழா சிறப்பாக நடைபெறுகிறது.இக்கோயிலை எட்டு பங்கு இந்து நாடார் உறவின் முறையினர் நிர்வகித்து வருகின்றனர்.  
## போக்குவரத்து
திருநெல்வேலி - திருச்செந்தூர் சாலையில் சுமார் 48 கிலோமீட்டர் தொலைவில் உள்ள அம்மன்புரம் என்னும் ஊரில் இருந்து, தெற்கே பிரிந்து செல்லும் சாலையில் செல்லும் சுமார் 2 கிலோமீட்டர் தொலைவில் இக்கோயில் அமையப்பெற்றுள்ளது நெல்லை புதிய பேருந்து நிலையத்தில் இருந்து திருச்செந்தூர் செல்லும் பேருந்தில் ஏறி அம்மன்புரத்தில் இறங்கி அங்கிருந்து தனியார் வாடகை வாகனங்கள் மூலம் இந்த கோவிலை எளிதில் சென்று அடையலாம்.
# குண்டாறு அணை



**குண்டாறு நீர்த்தேக்கம்** (*Gundar Dam*) என்பது தென்காசி மாவட்டத்தில் குற்றாலம் மற்றும் தென்காசிக்கு அருகில் மேற்குத் தொடர்ச்சி மலை அடிவாரத்தில் அமைந்துள்ள நீர்த்தேக்கம் ஆகும். இது தென்காசி மாவட்டத்தில் ஒரு முக்கியமான சுற்றுலாத் தலமாகவும் அமைந்துள்ளது. இந்த நீர்த்தேக்கமானது அப்போதைய திருநெல்வேலி மாவட்டத்தின் பாசனத் தேவைகளை நிறைவு செய்யும் பொருட்டு 1983 ஆம் ஆண்டில் கட்டப்பட்டுள்ளது. குண்டாறு ஒரு இயற்கை நீர்த்தேக்கமாக அமைந்துள்ளது. இந்த நீர்த்தேக்கத்தின் நீளம் 389 மீட்டராகவும், உயரம் 36.10 மீட்டராகவும் அமைந்துள்ளது. இந்த நீர்த்தேக்கமானது ஒரு நடுத்தரப் பாசனத் திட்டமாகும். இந்த நீர்த்தேக்கத்தின் கட்டுமானப் பணிகளானது 1979 ஆம் ஆண்டு தொடங்கி 1983 ஆம் ஆண்டு நிறைவு பெற்றது. இந்த நீர்த்தேக்கத்தின் கன அளவு 25 மில்லியன் கன அடி ஆகும்.
# நெய்யருவி

**நெய்யருவி** (Neyyaruvi) என்பது தென்காசி மாவட்டம் செங்கோட்டைக்கு அருகில் குண்டாறு அணையின் மேலாக உள்ள பல்வேறு அருவிகளில் பொதுமக்கள் குளிக்க அனுமதியுள்ள ஒரு அருவியாகும். தென்காசியிலிருந்து 14 கி.மீ தொலைவில் இருக்கும் குண்டாறு அணைக்கட்டுக்கு மேலே 1.5 கி.மீ. அடுத்தும் செங்கோட்டையிலிருந்து 6 கி.மீ தொலைவிலும் உள்ளது. குண்டாறு அணைக்கு மேல் பல இடங்களில் தனியாருக்கு சொந்தமான அருவிகள் உள்ளன.  

குண்டாறு நீர்தேக்கத்திற்கு இந்த அருவியை முக்கிய நீராதாரமாகும். மேற்கு மலைத்தொடரின் அடிவாரத்தில் மிகவும் பிரபலமான குற்றாலத்தின் அருகில் அமைந்திருந்தாலும் இந்த அருவிக்கு செல்லும் பாதை கரடு முரடாக இருப்பதால் மக்கள் நடமாட்டம் குறைவாக இருக்கும் என்பது குறிப்பிடத்தக்கது.
# என்றி மார்சு


**என்றி மார்சு** (Henry Thomas Marsh 5 மார்ச்சு 1950)) இலண்டனில் வாழ்ந்து வரும் ஒரு நரம்பியல் அறுவை மருத்துவர் ஆவார். இருபது ஆண்டுகள் இலண்டன் செயின்ட் ஜார்ஜ் மருத்துவமனையில் மூளை அறுவைப் பிரிவில் பணி செய்து 2015 இல் ஒய்வு பெற்றார்.  
**அவர்கள் கைகளில் உங்கள் உயிர்** என்னும் நிகழ்ச்சியை பிபிசி ஆவணப்படத்தில் நடத்தினார். உக்ரேய்ன் மற்றும் நேபாளம் ஆகிய நாடுகளின் மருத்துவமனைகளில் தம் மருத்துவ ஆலோசனைகளை வழங்கி வருகிறார்.  
வாழ்க்கை, இறப்பு, மூளை அறுவை சிகிச்சை என்ற ஒரு நூலையும் அவரது வாழ்க்கை நினைவுகள் கொண்ட மற்றொரு நூலையும் எழுதி வெளியிட்டார்.  
கேட் பாக்சு என்ற அவருடைய இரண்டாம் மனைவியுடன் இலண்டனில் வாழ்ந்து வருகிறார்.  

## மேற்கோள்
# கிசா - 14 (நெல்)


**கிசா - 14** (*Giza-14*) என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, மற்றும் நீண்டகால நெல் வகையாகும். ஆகத்து - செப்டம்பர் மாதம் வரையிலான சம்பா பட்டத்திற்கு ஏற்றதாக கருதப்படும் இது, 140 - 150 நாட்களில் அறுவடைக்கு வரக்கூடியது. கிசா - 4 (*Giza-4*) எனும் நெல் வகையிலிருந்து தெரிவுசெய்து உருவாக்கப்பட்ட இந்நெல் வகை, மலை நெல் நீர்ப்பாசன முறையில் நன்கு சாகுபடி செய்யப்படுகிறது.  

90 - 95 சென்டிமீட்டர் (*90-95 cm*), அரைக்குள்ளப் பயிராக வளரக்கூடிய இந்த நெற்பயிரின் தானியமணிகள், குட்டையாக தடித்தும், சற்று கடினமாகவும் உள்ளது. இதன் அரிசி சமைக்க தரமாக இருப்பதாக கூறப்படும் இவ்வகை நெல், வடஇந்தியப் பகுதியான சம்மு காசுமீர் பகுதியில் பெரும்பான்மையாக பயிரிடப்படுகின்றது.
# கேட் பாக்சு

**கேட் பாக்சு** (Kate Fox) என்பவர் இலண்டனில் வாழ்ந்து வரும் சமூக மாந்தவியலாளர் ஆவார். சமூகப் பிரச்சினைகள் ஆராய்ச்சி மையத்தின் இணை இயக்குநரும், பண்பாட்டு ஆய்வு நிறுவனத்தின் மதிப்புறு உறுப்பினரும் ஆவார்.  
இந்தப் பெண்மணி பல நூல்களை எழுதியுள்ளார்.  

## இளமைக் காலம்

கேட் பாக்சுவின் தகப்பனார் ராபின் பாக்சு ஆவார். அவரும் ஒரு மாந்தவியலாளர். கேட் பாக்சு தமது இளம் அகவையில்  ஐக்கிய இராச்சியத்திலும், அமெரிக்காவிலும், பிரான்சிலும்,  அயர்லாந்திலும்  வளர்ந்தார். கேம்பிரிட்ச்  பல்கலைக் கழகத்தில் மாந்தவியலும் மெய்யியலும் பயின்றார்.  

## ஆய்வுப்பணிகள்

ஆங்கிலேயர்களின் புரிந்து கொள்ள முடியாத நடத்தைகள், நம்பிக்கைகள், பழக்க வழக்கங்கள், நாகரிகம், பண்பாடுகள் முதலியன பற்றி ஆய்வுகள் செய்து தமது நூலில் எழுதியுள்ளார். ஆங்கிலேயர்களின் மது அருந்தும் பழக்கத்தைப் பற்றியும் நூல்  
எழுதியுள்ளார்.  
ஆண் பெண் உறவு, இளைஞர்களின் இற்றைக் கால பழக்கங்கள்,கனவுகள், கைபேசி  
குதிரைப் பந்தயத் தீங்குகள் ஆகியன குறித்து எழுதியும் பேசியும் வருகிறார்.  
சைக்காலஜிஸ்ட் என்னும் இதழில் பத்தி எழுத்தாளராக இருக்கிறார்.  

## குடும்பம்

கேட் பாக்சுவின் கணவர் என்றி மார்சு என்னும் நரம்பியல் அறுவை மருத்துவர் ஆவார்.
# தளவிளைவு அளவியல்

**தளவிளைவு அளவியல் (ellipsometry)** என்பது மெல்லிய படலங்களின் மின்கடத்தா பண்புகள் (கூட்டு விலகல் எண் அல்லது மின் கடத்தா செயல்பாடு) பற்றி புலன் ஆராய்வதற்கான ஒரு ஒளியியல் நுட்பம் ஆகும். இது பிரதிபலிப்பு அல்லது ஒலிபரப்பின் மீது துருவமுனைவாக்கத்தில் ஏற்படும் மாற்றத்தை அளவிடுவதோடு அதை ஒரு மாதிரியுடன் ஒப்பிடுகிறது.  

இது கலவை(பொதிவு), கடினத்தன்மை, தடிமன்(ஆழம்), படிக இயல்பு, மாசூட்டலின் செறிவு, மின்கடத்துத்திறன் மற்றும் பிற பொருட் பண்புகளை விரித்துரைக்க பயன்படுகிறது. ஆய்வு செய்யப்படும் பொருளுடன் இடைவினை புரியும் படுகதிரின் ஒளியியல் மறுமொழியின் மாற்றத்திற்கு இது எளிதில் தூண்டப்படும்.
# அய்யம்பேட்டை (இராணிப்பேட்டை மாவட்டம்)


**அய்யம்பேட்டை** (*Ayyampettai*) அல்லது **சேரி அய்யம்பேட்டை** என்பது தமிழ்நாட்டின் இராணிப்பேட்டை மாவட்டத்தில் உள்ள ஒரு சிற்றூர் ஆகும்.  

## இருப்பிடம்
அய்யம்பேட்டை, இராணிப்பேட்டை மாவட்டத்தின் அரக்கோணம் வட்டத்தில் உள்ளது. இது காவேரிப்பாக்கம் நகரத்திலிருந்து 1.9 கி.மீ தொலைவிலும், வேலூர் நகரிலிருந்து 37.6 கி.மீ. தொலைவிலும், மாநில தலைநகரான சென்னையிலிருந்து 85 கி.மீ. தொலைவிலும் அமைந்துள்ளது.  

## வழிபாட்டு இடம்
அண்ணியம்மன் கோவில் சேரி அய்யம்பேட்டையில் அமைந்துள்ளது. இது முதன்மையாக செங்குந்தர் சமுதாயத்தின் சரவத்துா் கூட்டத்தால் (கோத்திரம்) வணங்கப்படுகிறது.
# ஏரிகுத்தி

<div><div></div></div>  
**ஏரிகுத்தி** இந்தியாவின்  தமிழ்நாட்டிலுள்ள வேலூர் மாவட்டத்தின் குடியாத்தம் வட்டத்தில் உள்ள ஒரு கிராமமாகும். இது குடியாத்தம் மற்றும் பேரணம்பட்டு ஆகிய பகுதிகளுக்கு இடைப்பட்ட மலை, வனப்பகுதிகளில் அமைந்துள்ளது. இங்கு வாழும் மக்களின் முதன்மை பேச்சு மொழி தெலுங்கு மற்றும் தமிழ்  மொழிகளாகும்.  

இந்த கிராமத்தின் முதன்மைத் தொழில்கள் வேளாண்மையும் பீடி சுற்றுதலும் ஆகும். இங்குள்ள நிலம் பல இடங்களில் தரிசாக இருப்பாதால் உழவர்கள் பலர் குடிபெயர்ந்து விட்டனா்.  

எரிகுத்தியில் அரசு மேனிலைப் பள்ளி ஒன்று அமைந்துள்ளது.
# கிளைக்கோசு



**கிளைக்கோசின்** தாவரப் பெயர் பிராசிக்க ஒளரேசியா வார் ஜெம்மிஃபெர்ரா ஆகும். இதற்கு ”மரக்கோசு” என்றும் பெயர் உண்டு. இதன் ஆங்கிலப் பெயர் பிரஸ்ஸல் ஸ்ப்ரெளட்ஸ் (Brussels sprout) என்பது ஆகும். இது பெல்ஜியத்திலுள்ள பிரஸ்ஸல்ஸ் நகரில் தொடர்ந்து நூறு ஆண்டுகளுக்கு மேலாகப் பயிரிடப்பட்டு வந்ததால் இதற்கு இப்பெயர் வந்தது. இது கறி சமைப்பதற்கும், ஊறுகாய் சமைப்பதற்கும் பயனாகிறது.  

## மருத்துவப் பண்புகள்
கிளைக்கோசில் பொட்டாசியம் சத்தும், கந்தகச் சத்தும் மிகுதியாக உள்ளது.
# குர்ஜன்த் சிங்


**குருஜந்த் சிங்**(*Gurjant Singh*) (பிறப்பு 26 ஜனவரி 1995) ஒரு முன்னணி இந்திய வளைதடிப் பந்தாட்ட வீரர் ஆவார். இந்தியாவின் இலக்னோவில் 2016 ஆம் ஆண்டு ஆண்கள் வளைதடிப் பந்தாட்ட இளையோர் உலகக் கோப்பை போட்டியில் தங்கம் வென்ற இந்திய அணி வீரர் ஆவார்.
# முங்கேர் சட்டமன்றத் தொகுதி

**முங்கர் சட்டமன்றத் தொகுதி** (Munger Assembly constituency) என்பது இந்தியாவின் பீகார் மாநிலத்தில் உள்ள சட்டமன்றத் தொகுதிகளுள் ஒன்றாகும். இத்தொகுதியில் 2015ஆம் ஆண்டு நடைபெற்ற சட்டமன்றத் தேர்தலில் விவிபேட் எனப்படும் மின்னணு வாக்கு இயந்திரங்களை பயன்படுத்தப்பட்ட 36 தொகுதிகளுள் ஒன்றாகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |  |  |
| --- | --- | --- | --- | --- | --- |
| 2015 | விஜய் குமார் | 2020 | பிரணவ் குமார் யாதவ் | பாரதிய ஜனதா கட்சி | } |
# காமினி ஜிந்தால்


**காமினி ஜிந்தால்** (*Kamini Jindal*) ((பிறப்பு 16 ஜூன் 1988)) இந்திய அரசியல்வாதியாவார். இவர், இராசத்தானில் சிறீ கங்காநகர் சட்டப்பேரவைத் தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார்.  

இவர் தேசிய யூனியன் ஜமந்திரா கட்சியின் நிறுவனர் பி. டி. அகர்வாலின் மகளும். இராசத்தானின் குடிமை அதிகாரியான ககந்தீப் சிங்லாவின் மனைவியும் ஆவார். காமினி ஜிந்தால் தில்லி சட்டப்பேரவைத் தேர்தலில் ஆம் ஆத்மி கட்சியை ஆதரித்து முன்னணி நாளிதழ்களில் விளம்பரங்களை வெளியிட்டார்.  

இவர், சூலை 16, 2012 முதல் *விகாஸ் டபிள்யூ. எஸ். எஸ். லிமிடெட்* என்ற நிறுவனத்தின் நிர்வாக இயக்குநராக உள்ளார்.
# தண்டீசுவரர் கோவில்



**தண்டீசுவரர் கோயில்** (*Shri Dandeeswarar Temple*) என்பது சென்னை புறநகர்ப் பகுதியான வேளச்சேரியில் உள்ள ஒரு சிவன் கோயில் ஆகும். இந்தக் கோயிலில் பல்லவர் ஆட்சிக்காலத்தில் கட்டப்பட்டு சோழர் ஆட்சிக்காலத்தில் பழுது பராமரிக்கும் பணியும் புதுப்பித்தல் பணியும் மேற்கொள்ளப்பட்டுள்ளது. இந்தக் கோயில் வளாகத்தில் ஒரு முதன்மைக் கோபுர வளாகமும் தெப்பக்குளமும் உள்ளது. இந்தக் கோயில் வேளச்சேரி முதன்மைச் சாலையில் அமைந்துள்ள குரு நானக் கல்லூரியிலிருந்து கிழக்கு நோக்கிய சாலையில் 2 கிலோமீட்டர் தொலைவில் அமைந்துளள்து. இந்தக் கோயில் தமிழ்நாடு அரசின் இந்து சமய அறநிலையத் துறையால் நிர்வகிக்கப்பட்டு வருகிறது.  

## புராண வரலாறு
இத்தலத்து ஈசனுக்கு தண்டீசுவரர் என்ற பெயர் வந்ததற்கு ஒரு புராண நிகழ்வு காரணமாக கூறப்படுகிறது. துவாரகயுகத்தில் மார்க்கண்டேயனின் உயிரைப் பறிக்க எமன் வந்தான். உடனே மார்க்கண்டேயன் திருக்கடையூர் தலத்துக்குள் புகுந்து லிங்கத்தை கட்டிப்பிடித்துக் கொண்டார். என்றாலும் எமன் பாசக்கயிறை வீசினான். அந்த கயிறு லிங்கம் மீது பட்டது. உடனே ஈசன் வெளிப்பட்டு எமனை எட்டி உதைத்தார். அதோடு எமன் பதவியையும் அவன் வைத்திருந்த தண்டத்தையும் ஈசன் பறித்தார். இழந்த பதவியைப் பெற எமன் சிவத்தல யாத்திரை மேற்கொண்டான். இத்தலத்துக்கு வந்து எம தீர்த்தம் உருவாக்கி இலிங்கத்தை உருவாக்கி வழிபட்டான். அவனுக்கு ஈசன் காட்சி கொடுத்து வாழ்த்தினார். பிறகு அவனது தண்டத்தையும் திருப்பிக் கொடுத்தார். அன்று முதல் எமன் கேட்டுக் கொண்டபடி இத்தலத்து ஈசன் தண்டீசுவரர் ஆனார். இத்தலத்தில் கருணாம்பிகை என்ற பெயரில் அம்மன் எழுந்தருளியுள்ளார்.  

இந்த இடத்தோடு தொடர்புடைய மற்றொரு புராணக்கதையானது இரணியாட்சனால் கவர்ந்து செல்லப்பட்டு கடலில் மூழ்கடிக்கப்பட்ட நான்கு வேதங்களும் விஷ்ணுவால் வராக அவதாரம் எடுக்கப்பட்டு காப்பாற்றி வரப்பட்டதற்குப் பின் இந்த ஆலயத்தில் உள்ள கடவுளை வழிபட்டு தங்களது பழைய வலிமையைப் பெற்றதாகக் கூறப்படுகிறது. ஆகவே, தங்களது பழைய வலிமையை இழந்தவர்கள் தங்களது பலத்தை மீண்டும் பெற இந்தக் கோயில் மிகவும் பொருத்தமான இடம் ஆகும். வேத சிரேணி என்பதே மறுவி பின்னாளில் வேளச்சேரி என்று மாறியதாகவும் கூறப்படுகிறது.  

## கோயில்
இந்தக் கோயிலானது ஐந்தடுக்குகளுடன் விமானம் அமைக்கப்பட்டதாய் உள்ளது. மேலும் பிள்ளையார், முருகன் மற்றும் சாஸ்தா ஆகியோருக்குத் தனித்தனி சன்னதிகள் உள்ளன. கூடவே சூரியன் இதர தேவதைகள் மற்றும் 63 நாயன்மார்கள் சிலைகளும் உள்ளனர்.  

கோவிலானது மோசமான பராமரிப்பின் காரணமாக சிதைந்த தூண்களுடனும் சிதைவடைந்த எச்ச சிற்பங்களுடனும் காணப்படுகிறது. தூண்களில் தமிழ் மற்றும் தேவநாகரி அரிமானங்கள் காணப்படுகின்றன. சமீப காலங்களில் வேளச்சேரி மிகச்சுறுசுறுப்பான புறநகர்ப் பகுதியாக மாறிய பிறகு புரவலர்கள் அதிகமாகி மேம்பட்ட நிலையில் காணப்படுகிறது.  

முந்தைய காலங்களில் தமிழ் புத்தாண்டு நாளன்று சூரிய ஒளியானது லிங்கத்தின் மீது படுமாறு விழும் எனவும் கூறப்படுகிறது. தற்போது மிக உயரமான கட்டிடங்கள் எழும்பிய நிலையில் அவ்வாறான நிகழ்வினைக் காண வாய்ப்பதில்லை. ஆலயத்தின் பூசைகள் நாள்தோறும் காலை 6.30 மணியிலிருந்து தொடங்கி முற்பகல் 11.30 மணி வரை தொடர்கிறது. பிற்பகலில் 4 மணிக்குத் திறக்கப்பட்டு 8.30 மணி வரை பூசைகள் நடைபெறும்.
# பாசிகுல விநாயகர் கோயில்



மயிலாடுதுறை மாவட்டம், தரங்கம்பாடி வட்டம், எடுத்துக்கட்டி என்ற கிராமத்தில் **பாசிகுல விநாயகர் கோயில்** அமைந்துள்ளது. இந்த விநாயகருக்கு 4 கைகள் உள்ளது. இரண்டு கைகள் மறைந்தும் இரண்டு கைகள் வெளியில் தெரியும்படியும் லிங்க வடிவில் விநாயகர் அமர்ந்துள்ளார். சிறிய குட்டியானை உட்கார்ந்திருப்பதுபோலக் காட்சியளிக்கிறார். பாசிகுல விநாயகர் சன்னதி ஊருக்கு ஒதுக்குபுறமாக அமைந்துள்ளது. இந்தக் கோவிலின் தலவிருச்சம் வன்னி மரம்.
# சீ. வளர்மதி


**சீ. வளர்மதி** (S. Valarmathi) ஓர் இந்திய அரசியல்வாதியும், தமிழகத்தின் தற்போதைய சட்டமன்ற உறுப்பினரும்,பிற்படுத்தப்பட்ட, மிகவும் பிற்படுத்தப்பட்ட மற்றும் சிறுபான்மையினர் நலத்துறை அமைச்சர் ஆவார். இவர் 2015 ஆம் ஆண்டு நடந்த இடைத்தேர்தல் மற்றும் 2016 சட்டமன்றத் தேர்தலில் திருவரங்கம் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

ஆசிரியர் பயிற்சியில் முதுகலை படிப்புப் படித்துள்ள இவர் ஒரு வழக்கறிஞர் ஆவார். இவரது கணவர் சீதாராமன் திருச்சி பாய்லர் ஆலையில் பணியாற்றி வருகிறார். இவர்களுக்கு ஸ்ரீராம், அரிராம் என்ற இரு மகன்கள் உள்ளனர். அ.தி.மு.கவில் மாநில அமைப்புச் செயலாளராகப் பொறுப்பு வகித்த இவர்,  
அப்போதைய முதல்வரான ஜெயலலிதா, மே 2016 ஆம் ஆண்டு இவரை பிற்படுத்தப்பட்ட, மிகவும் பிற்படுத்தப்பட்ட மற்றும் சிறுபான்மையினர் நலத்துறை அமைச்சராக நியமனம் செய்தார். இது தமிழக அரசின் முதல் அமைச்சரவைப் பதவியாகும்.
# மோதிஹாரி சட்டமன்றத் தொகுதி

மோதிஹாரி (விதன் சபா சட்டமன்றம் (இந்தியா): பீகார் மாநிலத்தின் புருவி சம்பரன் மாவட்டத்தில் உள்ள ஒரு சட்டமன்ற தொகுதியாகும். பீகார் சட்டமன்ற தேர்தலில், 2015, மோதிஹாரி VVPAT செயல்படுத்தப்பட்ட மின்னணு வாக்கு இயந்திரங்களை கொண்ட 36 இடங்களில் ஒன்றாக இருக்கும்.  

## கண்ணோட்டம்
மோதிஹாரி நகர் பரிஷத் மற்றும் லவுத்னாஹா அறிவிக்கப்பட்ட பகுதி மற்றும் பிப்ரகோட்டி சிடி ஒன்றியம் உள்ளிட்ட மோதிஹாரி சமூக மேம்பாட்டுத் தொகுதி: மோதிஹாரி (விதான சபைத் தொகுதி) கீழ்க்கண்டவாறு அமைக்கப்பட்டிருக்கிறது..  

மோடிஹரி (சட்டமன்ற Konstituensi) 3 வது கிழக்கு சம்பரன் (லோக் சபா Konstituensi)  பகுதியாகும்.இவை மோடிஹரி Motihari (லோக் சபா Konstituensi)  மக்களவை தொகுதியின் ஒரு பகுதியாகும்.  

## தேர்தல் முடிவு

### 1977-2010
நவம்பர்2010,அக்டோபர் 2005, ம்ற்றும் பிப்ரவரி 2005 ஆகிய சட்டமன்ற தேர்தலில் பாரதிய ஜனதா கட்சியின் வேட்பளர் பிரமொத்குமர் , 2010 ல்   RJD ன் ராஜேஸ் குப்தா அவர்களையும்,அக்டோபர் 2005 மற்றும் பிப்ரவரி 2005 ஆகிய சட்டமன்ற தேர்தலில் ரமா தேவி அவர்களையும் எதிர்த்து போட்டியிட்டு வெற்றிபெற்றார்.1990 மற்றும் 1995 ஆம் ஆண்டு நடைபெற்ற சட்டமன்ற தேர்தலில்  CPI ன் திவேனி திவாரி  BJP ன் லக்ஸ்மன் பிரசாந்த் என்பவரை எதிர்த்து வெற்றி பெற்றார். 1980  ல் கங்கிரஸின் பிரபாவதி குப்தா அவர்களும், 1977 ல் ஜனதாதளத்தின் ரகுநாத் குப்தா அவர்களும்  வெற்றிபெற்றனர்.  

## பார்வைநூல்கள்
# வெண்ணவால்குடி


இந்தியா-தமிழ்நாடு மாநிலம், புதுக்கோட்டை    மாவட்டத்தில் வெண்ணவால்குடி கிராம    ஊராட்சி அமைந்துள்ளது.  

## புவியியல்
வெண்ணவால்குடி   . இந்த பூகோள அமைப்பில் அமைந்துள்ளது.  புதுக்கோட்டையிலிருந்து 22 கிலோ மீட்டர் தொலைவிலும்   நன்கு இணைக்கப்பட்ட  போக்குவரத்து வசதியுடனும் காணப்படுகிறது.  

## வரலாறு
இதன் வரலாற்றுப்பெயர் இராஜ இராஜ பாளைய வெண்ணாவல்குடி ஆகும்.இக்கிராமத்தில் உள்ள வீதிகளாவன:  
- தெற்கு அக்ரஹாரம்
- வடக்கு அக்ரஹாரம்
- வெண்ணாவல்குடி

### வெண்ணவால்குடி ஊராட்சியின் கீழ் உள்ள    துணை கிராமங்கள்
- வள்ளிக்காடு
- ராமச்சந்திரபுரம்
- மந்திராயன்குடி இருப்பு
- மைலாடிகாடு
- குயிலங்காடு
- பசுவயல்
- மதவாடிகாடு

## கோயில்கள்
- ஸ்ரீ மாரியம்மன் கோயில்- சேந்தாகுடி
- வெற்றியாண்டவர் கோயில்-வேங்கிடகுளம்

## மக்கள்தொகை
தமிழ்நாடு மாநிலம், புதுக்கோட்டை  மாவட்டத்தில் ஆலங்குடி வட்டத்தில் உள்ள   பெரிய கிராம ஊராட்சி வெண்ணவால்குடி ஆகும். இதில் 1464 குடும்பங்கள் வசிக்கிறது. 2011 கணக்கெடுப்பின்படி இக்கிராமத்தின் மொத்த    மக்கள்தொகை 6260 ஆகும். இதில் ஆண்கள் 3109 பேரும், பெண்கள் 3151 பேரும் அடங்குவர்.  

## மக்கள்
சில இனத்தவர்கள் இருந்தாலும்,  அம்பலகாரர்கள் அதிகம் காணப்படுகின்றனர்.  

## அரசியல்
சிவகங்கை நாடாளுமன்ற தொகுதியாகவும்,   ஆலங்குடி சட்டமன்ற தொகுதியாகவும்  உள்ளது.  

## அருகிலுள்ள கிராமங்கள்
முத்துப்பட்டினம், பாலையுர், குளவாய்ப்பட்டி,  
தக்ஷிணாபுரம், வேங்கிடகுளம்,  வெண்ணவால்குடி, அரையப்பட்டி, கீழையுர்,  சேந்தாகுடி.